Mentesség az E-útdíj fizetése alól
2013-08-21 15:33:32
A július 2-tól hatályos rendelet szerint a gabona, az olajos magvak, a hüvelyes növények, a rizs, a dinnye, a zöldségfélék, illetve a gyökér- és gumós növényeket szállító termelői járművek kaptak útdíj-fizetési mentességet. Eszerint a rendeletből kimaradt például a szőlő, a gyümölcs, a cukorrépa, a burgonya, a silókukorica, a lucerna és még számos olyan „kisebb” kultúrnövény, amely viszont egy-egy gazdaságon belül jelentős részarányt képviselhet.
Soltvadkerti Sör- és Halfesztivál
2013-08-09 21:23:19
Több ezren nézték meg Demjén Ferenc élő koncertjét a soltvadkerti Sör- és Halfesztiválon. A program méltó zárása volt a 67 éves előadó fellépése. A fesztivál második napján a 38 fokos hőség tette próbára az előadókat és a közönséget is.
"Oh Yeah" világnap Kiskőrösön
2013-08-09 21:22:32
Az Esztergom és Párkány között 1944-ben felrobbantott Duna-híd egy szakasza a kiskőrösi Közúti Múzeum udvarán van felállítva. Nem régen ez alatt a híd alatt tartottak szabadtéri koncertet. A forró hangulatú éjszakán a Papa jazz együttes lépett fel, melyet Korb Attila alapított profi muzsikusokból. A koncert aktualitását pedig az adta, hogy Luis Armstrong világhírű dzsesszmuzsikus születésnapja augusztus 4-e, amely az ő tiszteletére az Oh Yeah világnap is.
Turancsik László látta vendégül az Együtt a Daganatos Gyermekekért Alapítvány táborozóit
2013-08-09 21:21:40
Az Együtt a Daganatos Gyerekekért Alapítvány szokásos nyári táborát idén is Kiskőrösön, a Mindenjóházban szervezte meg. A gyermekek Pécsről, Szegedről, Miskolcról és a budapesti Madarász utcai és a Tűzoltó utcai Gyermekonkológiákról érkeztek, egy másik turnusban a Debreceni Egyetem Gyermekonkológiájáról fogadtak gyerekeket. Augusztus elején a nagyobbak élvezhették a Mindenjó Ház programjait, melyet az alapítvány térítésmentesen biztosít számukra.
Ismét repülőnapot rendeztek Kecskeméten
2013-08-09 21:20:03
Kecskeméten a Szentgyörgyi Dezső Repülőbázison rekordszámú, több mint 100 ezer látogató tekintette meg a minden eddiginél gazdagabb repülőnapot. A legnépszerűbb mozzanat kétségkívül a kötelékek látványos bemutatkozása volt: a magyar mellett orosz, horvát, török, bolgár, olasz és spanyol légi show is szórakoztatta a közönséget.
Csobánkára szervezett tábort a katolikus gyülekezet
2013-08-06 09:56:13
Július 22-e és 27-e között 23 gyerekkel és 5 felnőtt kísérővel szervezett tábor a katolikus gyülekezet Csobánkán a régi Prohászka villában. A táborozás célja a gyermekek és a fiatalok testi és lelki építése volt. Seffer Attila atyától megtudtuk azt is, hogy augusztus 4-én vasárnap délelőtt 10 órakor római katolikus szentmisét közvetít a Kossuth és a Katolikus Rádió a kiskőrösi Szent József templomból.
Már működnek a víztisztító konténerek
2013-08-06 09:54:53
Városunkban három helyen állított fel víztisztító berendezést a Honvédelmi Minisztérium. Még áprilisban Hende Csaba a honvédelmi tárca vezetője ünnepélyes keretek között Kiskőrösön adta át az 50. berendezést. Azóta eltelt több mint három hónap, és a vízjogi üzemeltetési engedély alapján az üzemeltető Kőrösvíz Kft. július 29-től, megkezdte a berendezésekből a vízszolgáltatást.
Elkezdődött a Kossuth Lajos utca felújítása
2013-08-06 09:53:58
Mindenki észrevehette már, hogy elkezdődött a Kossuth Lajos utca felújítása, a kivitelezést a DS Kiskőrös konzorcium végzi. A út felújítása 119 millió forintból valósul meg. A kivitelező részéről határozott ígéret van arra, hogy mire az iskolai tanítás elkezdődik, befejezik az út aszfaltozását, hogy szeptemberre már csak a burkolatfestés és a szegélykorrekció maradjon. Ez már a forgalmat nem zavarja.
Huszonötmilliárd forint kertészeti gépekre
2013-08-06 09:53:28
Huszonötmilliárd forintos, 35 százalékos intenzitású pályázati forrás nyílik kertészeti gépek, berendezések beszerzésére, fejlesztésére augusztus 15-én – jelentette be Fazekas Sándor vidékfejlesztési miniszter egy mezőgazdasági vállalatnál tett látogatásán. A pályázati összeg lehetővé teszi, hogy a felemelkedő magyar gépgyártást nagyobb lehetőségekhez jusson.
Czomba Sándor államtitkár sajtótájékoztatót tartott Kiskőrösön
2013-07-27 13:51:43
Három év alatt két és félszeresére nőtt az egyszerűsített foglalkoztatás keretében dolgozók száma – közölte a Nemzetgazdasági Minisztérium foglalkoztatáspolitikáért felelős államtitkára július 18-án, a Kiskőrösön tartott sajtótájékoztatón. A helyszín egy olyan, mintegy két hektáros területen épülő fóliaház volt az Izsáki úton, ahol a kivitelező maga is alkalmaz időnként alkalmi munkásokat.
Július 31-én Petőfi Sándor halálának évfordulójára emlékezünk
A Petőfi Szülőház és Emlékmúzeumban mindig történik valami. Július 31-én fél egykor a szülőház udvarán emlékezik a város a költő halálának 164. évfordulójára. A megemlékezés középpontjában idén a világ első köztéri Petőfi-szobrának történetét bemutató kiállítás áll. A szülőház és emlékmúzeum augusztus 4-én indítja annak pályázati projektnek a második évét, amelyről nem régen számoltunk be önöknek, emellett a fotózást kedvelők is részt vehetnek egy pályázaton, melynek témája „Ezt szerethette az Alföldben Petőfi”.
A nyár a diákmunka időszaka
2013-07-27 13:50:01
A családok nehezebb anyagi helyzete, és mindenekelőtt a felsőoktatással járó nagyobb költségek miatt egyre élénkebben keresik a tanulók a munkavállalási lehetőséget. Ennek időszaka hagyományosan a nyár, de sokan már egész évben vállalnak munkát. Sokan az így szerzett jövedelmüket szórakozásra költik, de van, aki tanulmányait finanszírozza, esetleg szüleit támogatja keresetéből.
Átalakult a KTKT Egységes Iskola és Szakiskola felépítése és működése
2013-07-27 13:49:05
2007-ben 13 településen, 33 telephelyen 6100 diákkal, és közel 700 alkalmazottal indult az első év Kiskőrösi Többcélú Kistérségi Társulás Óvodája, Általános Iskolája, Középiskolája, Szakiskolája és Kollégiuma életében. A 2012-13-as tanévben a tanuló és a gyermek létszám 2924, a pedagógus létszám 310. 2012 novemberében neveztek ki a Kiskőrösi Tankerület felügyelőjévé Pálinkó Gyulánét, a KTKT korábbi igazgatóját. A KT Egységes Iskola és Szakiskola irányítását a helyettese, Mádai Gellért vette át.
Ügyeletes óvoda várja a gyerekeket
2013-07-21 10:17:58
Mint minden évben, Kiskőrösön is ügyeleti rendszerben, összevont csoportokban várják a gyerekeket a nyári szünetben. Két óvoda a Batthyány úti és a Szűcsi óvodában egészen nyár végéig tudják biztosítani a gyerekek elhelyezését, ekkor két hétre teljesen bezárnak az óvodák. Az intézményekben az óvodapedagógusok igyekeznek különböző programokkal felhőtlen, nyári szórakozást nyújtani kicsiknek.
Jól működik a jégelhárító rendszer
2013-07-21 10:17:13
A mezőgazdaságból élőknek egyszer a szárazság, másszor meg a végtelen esőzés keseríti az életét, s ami még ennél is nagyobb rettegést vált ki bennük, az a jégveréstől való félelem. Az utóbbi két évben elkerülte a jégverés a várost, sőt a térséget is a jégelhárító rendszernek köszönhetően, hiszen több település kapcsolódott ebbe a programba. Kiskőrösön és a környező települések területén összesen 10 talajgenerátoros jégelhárító szerkezetet telepítettek le két évvel ezelőtt. Ezek egyenként 5 km-es sugarú kört mentesítenek, így a szőlőterület, és minden más gyakorlatilag védett a jégverés ellen.
Kiskőrösre látogatott a Zichy család utolsó élő leszármazottja
2013-07-21 10:16:25
Még a Szüreti napok idején számoltunk be egy varrógép kiállításról, amely Jakab György jóvoltából került Kiskőrösre. Nem régen egy újabb darabbal gyarapodott a gyűjteménye. Ennek kapcsán került kapcsolatba és ismerkedett meg gróf Zichy Ferenc Frigyessel. A Zichy család utolsó élő leszármazottja nem régen ellátogatott városunkba.
2014. második félévére készül el a főtér rekonstrukciója
2013-07-21 10:14:16
2012 augusztusában kezdődött meg az nagyszabású fejlesztés, amelynek köszönhetően teljesen átalakul és megszépül városunk központja. A projekt teljes költsége több mint 800 millió forint. A projektről tartottak sajtótájékoztatót a városháza dísztermében, ahol többek közt beszámoltak arról, hogy már több épület felújításával végeztek, de a Petőfi tér, Katolikus templom, Pizzaphone és a Polgármesteri Hivatal épületeinek rekonstrukciója még hátra van.
Ismét meghódították Törökországot a mazsorettes lányok
2013-07-15 13:36:12
Több, mint két évtizede képzi a kőrösi mazsorett tánccsoportokat Gmoser György. Számos sikert arattak az elmúlt években kiskőrösi lányok. Júniusban a törökországi Edirnében egy nemzetközi találkozón vettek részt, ahol felkérést kaptak egy újabb fesztiválszereplésre a Trója helyén felépült török városba.
Már tombol a strandszezon
2013-07-15 13:34:55
Már tombol a strandszezon. A forró napokon nemcsak ez épített strandokat, de a természetes fürdőhelyeket is sokan keresik fel. A kiskőrösi strandon a hűvös időjárás miatt későn indult az idei szezon. Most, hogy tombol a kánikula, a látogatók egyre inkább megtöltik a létesítményt, tavaly óta a belépőjegyek ára sem változott.
A Dél-Alföld legtöbbet olvasó települése vetélkedő
2013-07-15 13:34:22
Három megye könyvtárai versengenek az Olvasó Dél-Alföld című vetélkedőn. A megmérettetést a Somogyi Károly Városi és Megyei Könyvtár a Bács-Kiskun Megyei Katona József Könyvtárral és a Békés Megyei Könyvtárral közösen indította el. A Dél-Alföld legtöbbet olvasó települése az lesz, amelynek lakói a legtöbb könyvet olvassák el a 200 könyvet tartalmazó listáról.
Tavaly 25 gyerekkel több született Kiskőrösön
2013-07-15 13:32:31
Nem kizárt, hogy tovább nő a születések száma a városban. Egyebek mellett ez derült ki dr. Romhányi Zoltán, a Kiskunhalasi Semmelweis Kórház főigazgatójának beszámolójából. Tavaly 25 gyerekkel több született, mint 2011-ben, s az idén is növekedett a szülész-nőgyógyászati ellátások száma Kiskőrösön. A szakember a kiskőrösi képviselő-testületi ülésen számolt be az új rendelőintézet megnyitásáról és egyéb szakmai tapasztalatairól is beszélt a városatyáknak.